Hópferð á tónleika Sinfóníunnar í Edinborg 16. febrúar Vinafélag Sinfóníuhljómsveitar Íslands býður áhugasömum upp á hópferð til Edinborgar á tónleika Sinfóníuhljómsveitar Íslands í hinu glæsilega tónlistarhúsi Usher Hall í Edinborg 16. febrúar . Á tónleikunum leikur suður-kóreski píanistinn Yeol Eum Son píanókonsert fyrir vinstri eftir Ravel með hljómsveitinni undir stjórn Yan Pascal Tortelier . Með í för verður staðartónskáld hljómsveitarinnar , Anna Þorvaldsdóttir , en verk hennar Aeriality hljómar á öllum átta tónleikum sveitarinnar í Bretlandi dagana 8. - 16. febrúar . Nánar um tónleikaferð Sinfóníuhljómsveitar Íslands til Bretlands . Hópferð Vinafélagsins er á vegum Reykjavík Culture Travel og kostar 122.000 kr. á mann í tvíbýli og 152.000 kr. á mann í einbýli * . Síðasti dagurinn til að bóka sig í ferðina er 8. janúar . Flogið verður með Icelandair til Glasgow þar sem lent er þann 14. febrúar kl. 10:10 . Þaðan verður farið með rútu til Edinborgar sem tekur rúma klukkustund . Flogið er heim frá Glasgow 18. febrúar kl. 12:30 . Gist verður á Mercure Edinburgh Haymarket Hotel . Mercure er fjögurra stjörnu hótel staðsett um einn kílómetra frá tónleikahúsinu Usher Hall . Í boði er gisting í eins og tveggja manna herbergjum .